आपका शेड्यूल बनाना (Creating Your Schedule) आपके शेड्यूल और पर्सनालिटी को ध्यान में रखना (Considering Your Schedule and Personality) अपने शेड्यूल को निभाना (Following Your Schedule)
अगर आपको मालूम होगा, कि आखिर में आपको क्या पाना है, तो इसकी मदद से आपको स्टडी शेड्यूल बनाना और भी आसान लगने लग जाएगा। इसके साथ ही ये आप उन एरिया को भी पहचान सकेंगे, जिनके ऊपर आपको ज्यादा ध्यान देने की जरूरत है।  शॉर्ट-टर्म के लक्ष्यों में, एक हफ्ते के अंदर किसी टेस्ट को पास करना, किसी पेपर को 2 हफ्तों के अंदर पूरा करना या किसी प्रेजेंटेशन को 10 दिन के अंदर याद कर लेना शामिल हैं। इस तरह के प्रोजेक्ट्स के लिए, दिन के हिसाब से अपने काम को बाँट लें। लॉन्ग-टर्म लक्ष्यों में, किसी खास कॉलेज में एंट्री पाना, एक स्कॉलर्शिप जीतना, या फिर किसी खास जॉब या इंटर्नशिप को पाना शामिल हैं। इस तरह के लक्ष्यों के लिए, अपने लक्ष्य को हफ्ते और महीने के हिसाब से बाँट लें, ताकि आपके लिए इसे मैनेज कर पाना आसान हो जाए। आपके पास में इन सारे लक्ष्यों को पूरा करने के लायक वक़्त होने की पुष्टि करें। इसकी लास्ट डेट लिख लें और फिर कैलकुलेट करें, कि आपके पास में कितने दिन, हफ्ते और महीने बाकी रह गए हैं। उदाहरण के लिए, आपके कॉलेज एप्लिकेशन की डेडलाइन क्या है या फिर आपके एग्जाम्स कब हैं? किसी भी स्टडी शेड्यूल को बनाने का सबसे पहला स्टेप, उन सारे सब्जेक्ट्स और कोर्सेस की एक लिस्ट बनाना होता है, जिन्हें आपको पढ़ना है। एक पेपर के ऊपर अपने कामों को लिख लेने से आपको असल में क्या करना है, इसके बारे में बेहतर आइडिया प्राप्त करने में मदद मिलेगी। यदि आपके पास में पढ़ाई करने के लिए खास परीक्षाएं हैं, तो कोर्सेस की बजाय इनकी ही लिस्ट बनाएँ। अब जबकि आपने उन सारे सब्जेक्ट्स को लिख लिया है, जिन्हें आपको पढ़ना है, तो अब आपको पता करना होगा, कि आपको हर एक कोर्स के लिए क्या करना है। हालाँकि किसी एक खास क्लास के लिए आपकी समय की प्रतिबद्धता और अन्य दायित्व हर हफ्ते के हिसाब से अलग हो सकते हैं, संभावना तो ऐसी ही है, कि आपको हर एक सब्जेक्ट के ऊपर एक निश्चित समय देने की जरूरत पड़ने वाली है।  अगर आपके पास में मौजूद टेक्स्टबुक या गाइड में रिव्यू सेक्शन मौजूद है, तो इसका इस्तेमाल करके, पता करें, कि आपको किसे लिस्ट करना है। पढ़ने के लिए टाइम निकालकर रखना। अपने नोट्स को देखने के लिए टाइम निकालकर रखना। अगर आपको जरूरत हो, तो एग्जाम स्टडी गाइड तैयार करने के लिए टाइम निकालकर रखना। आप जब आपके सारे पढ़ने लायक सब्जेक्ट्स या एग्जाम्स की लिस्ट बना लेते हैं और तय कर लेते हैं, कि आपको सब के लिए क्या करना है, फिर उस लिस्ट की प्राथमिकता तय कर लें। हर एक क्लास की रैंकिंग कर लेने से आपको भी ये तय करने में आसानी होगी, कि आखिर आपको आपका ज्यादा से ज्यादा वक़्त किस सब्जेक्ट पर लगाना है और किस सब्जेक्ट को बेस्ट टाइम स्लॉट देना चाहिए।  पहले नंबर से शुरू करते हुए, आपके हर सब्जेक्ट के ऊपर एक नंबर डाल लें। अगर आपको मैथ के लिए ज्यादा वक़्त चाहिए, तो उसे पहला नंबर दें। अगर आपको हिस्ट्री के लिए कम से कम समय की जरूरत है, तो उसे पाँचवा (अगर आपके पास में पाँच ऐसे सब्जेक्ट हैं, जिनके लिए आपको पढ़ना है) नंबर दे दें। सब्जेक्ट या एग्जाम की कठिनाई को भी ध्यान में लेकर चलें। आपको कितनी पढ़ाई करना है, उसे भी ध्यान में लेकर चलें। आपके द्वारा रिव्यू करने में लगने वाले टाइम को भी ध्यान में लेकर आगे बढ़ें। आप आगे बढ़ें, इससे पहले आपको अपने हफ्ते भर के खाली और मौजूद वक़्त को स्टडी ब्लॉक्स में डिवाइड करना होगा। आपके ऐसा करने के बाद, आप आगे बढ़ सकते हैं, और हर एक सब्जेक्ट को एक ब्लॉक असाइन कर सकते हैं।  स्टडी शेड्यूल बनाने की एक ट्रिक ये है, कि आप हर दिन, एक ही वक़्त को पढ़ने के लिए निर्धारित करें, ताकि आपको इसे याद करने के लिए बार-बार आपके स्टडी शेड्यूल में न देखना पड़े। एक रूटीन तैयार करने से, आप अपने लिए पढ़ने की एक पॉज़िटिव आदत बना लेंगे। चेक करें, अगर हफ्ते का कोई ऐसा वक़्त है, जिसमें आप हमेशा पढ़ सकते हैं। उदाहरण के लिए, हो सकता है कि आपके पास में हर ट्यूस्डे और थर्सडे को 3-4 p.m. का वक़्त फ्री रहता है। अगर हो सके तो इस वक़्त पर पढ़ने का शेड्यूल बनाने की कोशिश करें, क्योंकि रेगुलर, सेट रूटीन आपको पढ़ने की धारणा बनाने में और उसमें शामिल होने में मदद कर सकता है। स्टडी सेशन को 30 से 40 मिनट के ब्लॉक्स में शेड्यूल करने की कोशिश करें। छोटे-छोटे ब्लॉक को बड़े ब्लॉक के मुक़ाबले पाना काफी आसान होता है। अपने पूरे खाली वक़्त के लिए ब्लॉक्स तैयार कर लें। अगर आपके पास में किसी एग्जाम से पहले कुछ वक़्त है, तो वीकली शेड्यूल बनाने की बजाय एक रिवर्स कैलेंडर बना लें। अपनी पढ़ाई के लिए वक़्त निकालने के साथ ही आपको आपकी फ़ैमिली, फ्रेंड्स और भी बाकी की चीजों के लिए वक़्त निकालना नहीं भूलना है। ऐसा इसलिए क्योंकि अगर आप आपकी पर्सनल लाइफ और आपकी एकेडमिक लाइफ के बीच में एक बैलेंस नहीं बना पाएंगे, तो आप आपकी पढ़ाई में कभी भी सफल नहीं हो सकेंगे।  उन सारे इवैंट्स के लिए भी टाइम रिजर्व करके रखें, जिन्हें आप वापस नहीं ला सकते, जैसे कि आपकी दादी/नानी माँ का बर्थडे, एक फ़ैमिली रियूनियन या फिर आपके डॉग के डॉक्टर के साथ अपोइंटमेंट। बाकी के किसी कमिटमेंट, जैसे कि स्विमिंग प्रैक्टिस, फ़ैमिली टाइम या फिर किसी धार्मिक काम के लिए भी कुछ वक़्त बचाकर रखें। रेस्ट करने, सोने और एक्सर्साइज़ करने के लिए भी भरपूर वक़्त निकालकर रखें। अगर आपके किसी खास एग्जाम से पहले आपके पास में बहुत कम टाइम मौजूद है, तो ऐसे में किसी रेगुलर सोशल या अन्य सोशल एक्टिविटीज़ को पोस्टपोन करने या कैन्सल करने का विचार करें। जैसे ही आपको अपना शेड्यूल मिल जाता है और आपको समझ आ जाता है, कि किसे इस शेड्यूल डालना है, तो उन से अपने शेड्यूल को भर लें। आपके द्वारा हर एक सेशन में पढे जाने वाले सब्जेक्ट्स को लिखकर रख लें। ये आपको अपनी दिशा में बनाए रखने में, आपकी पढ़ाई के लिए चेकपॉइंट्स बनाने में मदद करेगा और साथ ही आपको आगे के वक़्त के लिए आपकी टेक्स्टबुक और स्टडी मटेरियल्स ऑर्गनाइज़ करने में भी मदद करेगा।  एक डेली प्लानर या ऐसा ही कुछ खरीद लें। आप चाहें तो एक बेसिक नोटबुक भी यूज कर सकते हैं। अगर आपके पास में एक स्मार्टफोन हो, तो आपके शेड्यूल को उसमें प्रोग्राम करके रख लें। पहले जब तक आपको समझ न आ जाए, कि किस तरह से अपने काम को शेड्यूल करना चाहिए, सिर्फ एक हफ्ते के लिए ही प्लान करें। आने वाले एग्जाम के लिए पढ़ाई को प्राथमिकता दें। आपके पास में बचे हुए लिमिटेड टाइम में आपकी सारी पढ़ाई को बाँट लें और साथ ही एग्जाम के पहले ही आपके पास में मौजूद वक़्त में सारा मटेरियल भी पढ़ डालें। उन सारे कोर्सेस को प्राथमिकता दें, जिनमें आप कमजोर हैं या जिनके ऊपर आपको बिल्कुल भरोसा नहीं है। आपका शेड्यूल बनाने का सबसे पहला कदम, आपके मौजूदा शेड्यूल को देखना और आप किस तरीके से अपना मौजूदा वक़्त गुजार रहे हैं, पर ध्यान देना होना चाहिए। अपने मौजूदा शेड्यूल पर ध्यान देने की वजह से आपको समझ आएगा, कि आप किस तरह से आपका वक़्त बिता रहे हैं और साथ ही आपको ये भी समझने में मदद करेगा, कि आपको कहाँ पर और ज्यादा निपुण बनना है और ऐसी कौन सी एक्टिबिटीज़ हैं, जिनको आप हटा सकते हैं।  पता करें, कि आप अभी कितने घंटे पढ़ाई करते हैं। पता करें, कि आप अभी हफ्ते में कितने घंटे एंटरटेनमेंट के लिए दे रहे हैं। पता करें, कि आप अभी हफ्ते में कितने घंटे अपने फ्रेंड्स और फ़ैमिली के साथ बिता रहे हैं। कुछ थोड़ी-बहुत जोड़-घटाकर देखें, कि आप इसमें से क्या कट कर सकते हैं। लोग अपना ज़्यादातर वक़्त एंटरटेनमेंट के ऊपर बिताया करते हैं, पहले इसी से शुरुआत करें। अगर आप काम करते हैं, तो आपके काम के शेड्यूल के हिसाब से ही अपना स्टडी शेड्यूल तैयार करें। जैसे कि आप अपना वक़्त किस तरह से बिताते हैं, किसी भी स्टडी शेड्यूल को तैयार करते वक़्त, ये जानना सबसे अहम हिस्सा होता है, लेकिन आपको ये भी पता करना जरूरी है, कि आप किस तरह से पढ़ाई किया करते हैं। आपके पढ़ाई करने के तरीके की जानकारी होने से, आप ये भी जान सकते हैं, कि क्या आप एक-साथ दो काम कर सकते हैं। इससे आपको ये भी समझ आएगा, कि आप अपने उस वक़्त का किस तरह से इस्तेमाल कर सकते हैं, जिसे आप नॉर्मली बिना कुछ किए निकाल दिया करते हैं। अपने आप से कुछ सवाल करें।  क्या आप एक सुनकर (ऑडिटरी) सीखने वाले हैं? अगर ऐसा है, तो कार ड्राइव करते वक़्त या जिम में वर्कआउट करते वक़्त, रिकॉर्ड किए हुए लेक्चर्स या ऑडियो स्टडी मटेरियल सुन सकते हैं। क्या आप एक देखकर (विज्युअल) सीखने वाले हैं? क्या आप सीखने के लिए पिक्चर या वीडियो देख सकते हैं? ऐसे में वीडियो देखकर सीखने की और अपना एंटरटेनमेंट करने की कोशिश करें। आप एक अच्छा शेड्यूल बना लेते हैं, लेकिन आपका ये इतना अच्छा शेड्यूल भी किसी तब तक काम का नहीं रह सकता, अगर आप खुद को पढ़ने के लिए खुद को प्रतिबद्ध नहीं कर लेते। एक रिजल्ट के तौर पर, आपको आपके काम के तरीके और काम के प्रति आपकी प्रतिबद्धता को समझने के लिए कुछ और वक़्त देना होगा। ऐसा करने के बाद:  आप आपके काम को कैसे करने वाले हैं, इसी के हिसाब से आपका शेड्यूल बनाएँ। अगर आपका फोकस हमेशा हट जाता है और आप बहुत ज्यादा ब्रेक्स लिया करते हैं, तो अपने शेड्यूल में एक्स्ट्रा टाइम भी तैयार करें। अगर आपको आपकी हर काम को टालने वाली आदत मालूम है, तो किसी भी डेडलाइन के लिए एक्स्ट्रा टाइम बचाकर रखें। इससे आपको एक बचाव मिल जाता है, ताकि आप किसी भी डेडलाइन को मिस न कर पाएँ। अगर आपको मालूम है, कि आप अपना काम बहुत ईमानदारी से किया करते हैं, तो अपने काम को वक़्त से पहले खत्म करने की क्षमता प्रदान करें। इससे आपको आपके शेड्यूल में एक एक्स्ट्रा “बोनस” खाली वक़्त मिल जाएगा, जिसमें आप बाद में और दूसरा सब्जेक्ट भी पढ़ सकते हैं। अपने स्टडी शेड्यूल को निभाने में आने वाला सबसे बड़ा चैलेंज, आपके मन में इसे भूलने का ख्याल आना है और इसकी जगह पर कुछ मजेदार आरामदायक या एंटरटेनिंग करने का विचार आना है। हालाँकि, आपको अपने मन में उठने वाली इस चाहत को रोकना चाहिए और इसकी जगह पर आपके ज़्यादातर शेड्यूल के निर्धारित वक़्त को ही अच्छे से इस्तेमाल करना चाहिए।  आपके बचे हुए वक़्त को स्टडी के रिवार्ड के रूप में देखें। आपके बचे हुए वक़्त को खुद को रिचार्ज करने के टाइम की तरह यूज करें। एक झपकी लेना भी आपके काम आ सकता है। वॉक पर जाना, योगा करना आपको रिलैक्स कर सकता है और आपको वापस पढ़ाई पर फोकस लाने में मदद भी कर सकता है। घर से बाहर जाना न भूलें। आपके खाली वक़्त का इस्तेमाल, अपनी पढ़ाई की दुनिया से बाहर निकलने में करें। हर एक स्टडी ब्लॉक के बाद में एक ब्रेक लेना न भूलें। हालाँकि, इसमें भी परेशानी आ सकती है। अपने स्टडी शेड्यूल को निभाते वक़्त ध्यान देने योग्य एक और जरूरी बात ये है, कि आप अपना पूरा शेड्यूल हुआ टाइम पढ़ाई में ही निकालें और ब्रेक के लिए मिले हुए वक़्त में ही ब्रेक लें। एक्स्ट्रा ब्रेक्स लेना या ब्रेक के निर्धारित वक़्त से ज्यादा वक़्त लेने की वजह से आपके शेड्यूल में काफी फर्क पड़ सकता है और आपके द्वारा सोचा हुआ सब-कुछ बिगड़ सकता है।  स्टडी ब्लॉक के बीच में 5 से 10 मिनट का ब्रेक लिया करें। इस 5 से 10 मिनट से, एक मिनट भी ज्यादा ब्रेक न लें। आपके ब्रेक की शुरुआत में, एक अलार्म सेट करें, जो कि आपका ब्रेक पूरा होने पर चालू हो जाए। अपने ब्रेक को अच्छे काम में इस्तेमाल करें। आपके ब्रेक के आपको रिफ्रेश करने की पुष्टि कर लें। स्ट्रेच करें, एक वॉक पर निकल जाएँ, हल्का सा स्नैक ले लें या फिर कुछ म्यूजिक सुनकर, खुद को एकदम एनर्जी से भर लें। ऐसे हर उन डिसट्रेक्शन से दूर रहें, जो आपके ब्रेक को बढ़ा सकते हैं। आपका शेड्यूल आपके लिए काम कर रहा है या नहीं, ये जानने का एक सबसे अच्छा तरीका ये है, कि आप अपने शेड्यूल को निभाकर देखें। अगर आप आपके स्टडी शेड्यूल से नहीं जुड़े रह सकते, तो फिर इसे बनाने का कोई मतलब नहीं।  रेगुलर और डेली बेसिस पर, आपके कैलेंडर/प्लानर पर एक नजर डालने की एक आदत बनाने की कोशिश करें। ये आपको उस "मुझे याद ही नहीं रहा, मेरे तो ध्यान से ही निकल गया" वाले झांसे से बचाकर रखेगा। जब आप एक रूटीन बना लें, आप मानसिक रूप से कुछ कार्यों को जोड़ना शुरू कर सकते हैं, जैसे कि पढ़ाई का मन बनाते हुए, टेक्स्टबुक खोलना या डेस्क पर बैठना।  आपके स्टडी ब्लॉक की शुरुआत और इसके खत्म होने का अंदाज़ा लगाए रखने के लिए, एक अलार्म या टाइमर सेट कर लें। ये आपको आपके शेड्यूल से जोड़े रखेगा। कभी-कभी हमारे लिए हमारे शेड्यूल को फॉलो करना मुश्किल हो जाता है, क्योंकि हमारे लिए जरूरी लोग ही हमें अपने लक्ष्य से भटका दिया करते हैं। हालाँकि वो ऐसा जान-बूझकर नहीं किया करते हैं, लेकिन वो लोग, जिन्हें आपकी परवाह है, वो बस आपके साथ कुछ वक़्त बिताना चाहते हैं। इससे बचने के लिए, आपकी लाइफ के सभी जरूरी लोगों को आपके शेड्यूल के बारे में बता दें। इस तरह से अगर उनके मन में कुछ करने का विचार होगा, तो वो आपके शेड्यूल के हिसाब से उसका प्लान बनाएँगे।  आपके शेड्यूल की एक कॉपी, आपके घर के रेफ्रिजरेटर पर चिपका दें, ताकि आपकी फ़ैमिली इसे देख सके। इसकी एक कॉपी अपने फ्रेंड्स को भी ईमेल कर दें, ताकि उन्हें भी पता चल जाए, कि आप कब फ्री मिलने वाले हैं। अगर कोई आपके स्टडी स्लॉट के वक़्त पर कुछ प्लान करता है, तो उनसे एक बार पूछकर देखें, अगर वो इसे किसी और वक़्त पर शेड्यूल कर सकें, तो।
शॉर्ट-टर्म और लॉन्ग-टर्म लक्ष्य निर्धारित करें: उन सभी सब्जेक्ट की एक लिस्ट तैयार कर लें, जिन्हें आपको पढ़ना है: पता करें, कि आपको हर एक सब्जेक्ट या एग्जाम के लिए आखिर क्या करना होगा: अपनी लिस्ट को प्राथमिकता देना: हफ्ते भर में मौजूद वक़्त को, स्टडी ब्लॉक्स में डिवाइड कर दें: नॉन-एकेडमिक एक्टिविटीज़ के लिए टाइम रिजर्व करें: अपने स्टडी ब्लॉक्स को भर लें: आपके मौजूदा शेड्यूल का अवलोकन करें: आपकी सीखने की स्टाइल को भी ध्यान में रखें: अपने काम की नैतिकता पर विचार करें: अपने शेड्यूल के ज़्यादातर बचे हुए हिस्से को भरपूर इस्तेमाल करने की कोशिश करें: शॉर्ट ब्रेक लें और उसी से जुड़े रहें: अपने शेड्यूल के साथ में जुड़े रहें: दूसरों को भी आपके शेड्यूल के बारे में बताएँ:
https://www.wikihow.com/Create-a-Study-Schedule https://www.wikihow.com/Create-a-Study-Schedule https://www.wikihow.com/Create-a-Study-Schedule
Creating Your Schedule Considering Your Schedule and Personality Following Your Schedule